Bruce Willis

**Walter Bruce Willis** (født 1955) er en amerikansk tidligere skuespiller, sanger og filmprodusent av tysk og amerikansk opphav. Han la opp i 2022 på grunn av kronisk sykdom.
## Liv og virke
### Bakgrunn
Willis ble født på en militærbase i Idar-Oberstein i Vest-Tyskland der faren tjenestegjorde. Hans far var amerikansk og moren tysk fra Kassel. Han behersker lite tysk. Willis vokste opp i Penns Grove i New Jersey etter at familien flyttet dit i 1957. Siden flyttet han til New York for å bli skuespiller. Willis var gift med Demi Moore fra 1987 til 2000 og sammen fikk de tre barn: Rumer, Scout og Tallulah. Willis giftet seg med Emma Heming i 2009.

### Karriere som skuespiller
Hans første større rolle var i TV-serien *[[Bøllen og Blondinen]]* (1985–1989) som gjorde ham kjent og populær. Hans store gjennombrudd kom med filmen *[[Die Hard]]*. Han debuterte som sanger med albumet *The Return of Bruno* på Motown i 1987. Albumet består av et utvalg R&B-låter med Booker T. Jones, The Pointer Sisters og The Temptations som studiomusikere. I Storbritannia nådde singelen *Under the Boardwalk* andreplass på hitlistene.

Gjennom 1990-tallet etablerte Willis seg som blant Hollywoods store stjerner. Han var allsidig og medvirket i rene underholdningsfilmer som *[[Døden kler henne]]* og *[[Striking Distance]]*, samt biroller i «smalere» filmer som *[[Pulp Fiction]]* og *[[Nobody's Fool]]*. Willis har også medvirket i en rekke filmer, som blant annet *[[Den sjette sansen]]*, *[[Twelve Monkeys]]* og *[[Sin City (film)|Sin City]]*.

I 2006 fikk Bruce Willis sin egen stjerne på Hollywood Walk of Fame.

I et Instagram-innlegg gjorde datteren Rumer det kjent at faren Bruce gir seg som skuespiller på grunn av sykdom. Han skal ha blitt diagnostisert med afasi som fører til vansker med språk. I 2023 bekjentgjorde familien at han lider av en form for demens, frontotemporal demens, som særlig forekommer hos middelaldrende.

## Musikk
Sent på 1980-tallet debuterte Bruce Willis musikalsk ved å gi ut albumet *The Return of Bruno*. Albumet solgte overraskende bra, spesielt etter at singelen *Respect Yourself* kom inn på Billboard topp 5 tidlig i 1987. Willis hadde senere to andre moderate hits og spilte inn enda et album to år senere, men har siden holdt seg unna musikken, med unntak av noen få opptredener ved enkelte Planet Hollywood-restauranter.

### Diskografi
* : *The Return of Bruno*
* : *If It Don't Kill You, It Just Makes You Stronger*
* : *Classic Bruce Willis: The Universal Masters Collection*

## Filmografi

* *[[Blind Date (1987)|Blind Date]]* (1987)
* *[[Die Hard]]* (1988)
* *[[Se, han snakker]]* (originalt *Look Who's Talking*) (1989) (stemme)
* *[[Die Hard 2]]* (originalt *Die Hard 2: Die Harder*) (1990)
* *[[Se, hun snakker også]]* (originalt *Look Who's Talking Too*) (1990) (stemme)
* *[[The Bonfire of the Vanities]]* (1990)
* *[[Hudson Hawk]]* (1991)
* *[[The Last Boy Scout]]* (1991)
* *[[Døden kler henne]]* (originalt *Death Becomes Her*) (1992)
* *[[Pulp Fiction]]* (1994)
* *[[Die Hard i New York]]* (originalt: *Die Hard – with a Vengeance*) (1995)
* *[[12 Monkeys]]* (1996)
* *[[Last Man Standing]]* (1996) 
* *[[Det femte element (film)|Det femte element]]* (originalt *The Fifth Element*) (1997)
* *[[Sjakalen (1997)|Sjakalen]]* (originalt *The Jackal*) (1997)
* *[[Kodenavn Mercury]]* (originalt *Mercury Rising*) (1998)
* *[[Armageddon (film)|Armageddon]]* (1998)
* *[[Den sjette sansen]]* (originalt *The Sixth Sense*) (1999)
* *[[Full pakke]]* (originalt *The Whole Nine Yards*) (2000)
* *[[Unbreakable]]* (2000)
* *[[The Kid (2000)|The Kid]]* (2000)
* *[[Hart's War]]* (2002)
* *[[Tears of the Sun]]* (2003)
* *[[Full pakke 2]]* (originalt *The Whole Ten Yards*) (2004)
* *[[Ocean's Twelve]]* (2004) (Cameo)
* *[[Hostage]]* (2005)
* *[[Sin City (film)|Sin City]]* (2005)
* *[[Lucky Number Slevin]]* (2006)
* *[[16 Blocks]]* (2006)
* *[[Over hekken]]* (originalt *Over the Hedge*) (2006) (stemme)
* *[[Perfect Stranger]]* (2007)
* *[[Die Hard 4.0]]* (2007)
* *[[Planet Terror]]* (2007) Lt. Muldoon 
* *[[Assassination of a High School President]]* (2008) Principal Kirkpatrick
* *[[What Just Happened]]* (2008)
* *[[Surrogates]]* (2009) (post-produksjon) Agent Greer
* *[[Red (2010)|Red]]* (2010)
* *[[Cop Out]]* (2010)
* *[[Pinkville]]* (2011) William R. Peers
* *[[Fire with Fire]]* (2012) 
* *[[Kane & Lynch]]* (2013)
* *[[A Good Day to Die Hard]]* (2013)
* *[[Red 2]]* (2013)
* *[[First Kill]]* (2017)
* *Death Wish* (2018) 
* *[[Glass (film)|Glass]]* (2019)
* *[[Gasoline Alley]]* (2022)

Willis har hatt en mindre gjesterolle i TV-serien *[[Venner for livet]]* som «Paul Stevens», far til «Ross»' kjæreste «Elisabeth», og etter hvert som kjæresten til «Rachel» (i sesong 6 (2000))

## Andre opplysninger
* Han opptrer av og til med fire øredobber i venstre øre – han piercet øret da han var 14 år.
* I 2003 fikk han en tatovering på sin høyre skulder.
* Overtok som programleder i *[[The Late Show]]* for en syk David Letterman 26. februar 2003. Dette var Lettermans første sykedag på 20 år, unntatt da han var borte for hjertekirurgi (Willis skulle egentlig være gjest i programmet).
* Eier The Mint Bar og The Liberty Theater i Hailey i Idaho.

## Referanser


## Eksterne lenker
* 
* 
*